Lo-Renz-O/malagasy-sentence huggingface dataset:
Le mot genre gender en anglais a été introduit dans le vocabulaire du développement dès le début des années 1970. Il se réfère aux caractéristiques sociales des hommes et des femmes, qui ne sont pas fixes, mais varient au cours du temps et selon les contextes spécifiques locaux et culturels. Il diffère du mot sexe qui se réfère au déterminisme biologique des hommes et des femmes c’est un fait de nature, un caractère inné qui n’est pas susceptible de changement. Le genre met l’accent sur le caractère social des distinctions fondées sur le sexe c’est un fait de culture, un caractère acquis qui est donc susceptible de changement. Les différences de genre traduit partout un trait significatif de la vie sociale, économique et culturelle, tant dans le domaine public que privé.
Maro karazana ny voly avotra ataon’ny mponina any an-toerana. Anisan’izany ny voatabia, ny ovy, ny tsaramaso, ny tongolo, ny petits pois manana eo amin’ny efatra hatramin’ny dimy volana eo ho eo ny tantsaha hanatanterahana ny voly avotra. Matetika dia kendrena hiakatra manomboka ny tapaky ny septambra ka hatramin’ny tapaky ny novambra alohan’ny fotoana hanetsana ity karazana fambolena ity.
Izany hoe asehon’ny mpanoratra amin’ny fehezan-teny mifamaly rafitra, mitovy vahana, mifanohi-kevitra fa misy ireo olona manao tsinontsinona ny namany noho ny fahantrany. Izay manao izany dia azo lazaina fa diso. Misy kosa ireo izay mamindra fo amin’ny malahelo, manampy sy manao soa ho azy ireny. Izy ireny no atao hoe olon- tsambatra satria ankasitrahan’andriamanitra ny zavatra ataony ka dia tahiany.
Ny haitsikera ara-drafitra structuralisme noforonin’i ferdinand de saussure teo amin’ny sehatry ny haiteny, sy ny haitsikera araka anjara asa fonctionnalisme nampalaza an’i guy rocher sy bronislaw malinowski samy mpandinika fiarahamonina, no narahina tamin’ity asa fikarohana ity. Azo ampivadiana tsara ireo haitsikera roa ireo. Structuro-fonctionnalisme no iantsoana azy amin’izay.
Anivon’ny ankohonana. Mazava fa mety hiteraka tabataba izany satria voatery hiteny mafy izay mandray anjara fitenenana, ary mety hiafara amin’ny korontana sy fisavoritahana izany raha tsy voarindra. Koa ho fisorohana izany dia tsy maintsy misy ny fandaminana apetraka mialoha. Tsy maintsy misy ny mpanelanelana na ny mpandrinddra ny fandraisam- pitenenana amin’ny ankapobeny. Io no mitantana ny fivoriana sy mametra ny fandraisam- pitenenan’ny tsirairay. Eo amin’ny an-tsoaratra koa dia mety ho hita izany amin’ny dokam-barotra, amin’ny peta- drindrina, amin’ny filazana samihafa izay soniavin’ny mpandefa maromaro. Toy izao no azo amehezana izany an-tsary kisary 6 meneho ny serasera ifanaovan’ny olona maro araka izany dia anisan’ny fahafehzana ny seha-pitenana ihany koa ny fahafantarana ny endri-tserasera satria aminakina betsaka amin’ny itenenana sy ny isany ny fantina atao amin’ny votoatin-kafatra sy ny famolavola azy.
Niteraka 8 mianadahy izy ireo 6 vavy ary 2 lahy. Efatra amin ireo no velona ankehitriny. Ny taona 1971, maty teo amin ny faha-23 taonany ny zanany vaviaivo. Ny taona 1994, maty ny zanany vavy fahefatra. Nampihozongozona ihany ny finoan i clarisse ratsifandrihamanana izany fahoriana nihatra taminy izany. Saingy, ny famoahany ny alahelony tamin ny asa soratra kosa no nampahery sy nampitraka azy.
Araka io fafana io dia hita mbola ambany ny tahan’ireo ankizy mandia sekoly. Mbola tena olana ao amin’ireo mponina ny fampidirana ny ankizy any an-tsekoly; maro noho izany ireo ankizy mirenireny eran’ny tanàna na mandeha manao asa tselika na miasa an-trano any an-drenivohitra. Misy toeram-pampianarana fanabeazana fototra dimy ambin’ny folo mizarazara amin’ireo fokontany valo izay an’ny fanjakana ary iray tsy miankina amin’ny fanjakana. Misy ny fampianarana ambaratonga faharoa fototra iray izay hita ao amin’ny fokontany ampitatsimo. Mbola tsy misy ny fampianarana ambaratonga faharoa ka rehefa mahazo
Solofo randrianja françoise raison-jourde, op cit, tak. 221 la résidence et la participation à la vie locale permettaient de s intégrer dans le groupe ethnique local. 69 solofo randrianja françoise raison-jourde, op cit, tak. 221 il y a eu une fixation d identification ethnique, plus par le lieu d origine paternel que par le lieu de résidence et de participation locale
Fampahafantarana sy fanofanana ny mpivarotra koba, ny mpanamboatra koba ny amin’ny vokatry ny loto avy amin’ny tsy fitandremana ny fahadiovana fidiovana isaky ny avy nanamboatra koba sy alohan’ny hikarakarana koba na hivarotana izany. O ny fahadiovan’ny toerana fanamboarana sy fivarotana ny sakafo mahasarika ny mpanjifa dia ireo azo antoka fa avy amin’ny toerana madio, noho izany tsara ho an’ny trano fitahirizana ny fisian’ny varavarana tsy tafiditry ny bibikely samihafa toy ny moka na lalitra ho an’ny koba efa vita ny trano fitahirizana ny akora fototra toy ny voanjo, siramamy dia tokony ho trano tsy mandomando ary mahazo rivotra tsara. Toerana tsy tafiditry ny voalavo sy ireo biby miteraka fahasimbana ho an’ireo akora ireo hamafisina ary tohizana hatrany ny fanadiovana amin’ny alalan’ny rano ny fitaovana nampiasaina isan’andro na isaky ny avy manamboatra koba.
Eo amin’ny endrika ivelan’ny taranja tokony hoezahin’ny mpampianatra mandrakariva izay hahafohy nefa mazava ary mafonja ny lesona omena an’ny mpianatra. Manampy ny mpianatra amin’ny fahazoana sy fitadidiana ny lesona izany ary manetsika ihany koa ny faharisihany. Amin’izay fotoana izay dia ho mora kokoa ho an’ny mpianatra ny mamaky sy mianatra ary mitadidy ny lesona omena azy. Fohy torak’izany koa ny halavan’ny fotoana takina ny fifantohany. Noho izany, anjara asan’ny mpampianatra ny mandanjalanja ny halavan’ny lesona omena an’ny mpianatra ka izay ventin-kevitra tena ilaina sy tsara hotadidiana ihany no omena azy.
Tsetsetsan- drainizanabololona iray volana taorian’ny anjoria tao amin’ny cgm nahitako farany azy, 27 volambita 2010, dia reko fa nandao antsika izy. Kiana izay lazaina, kentsona sy kenda! Nopaohin’ny tafiotra ny afo teo niredareda nitondra hafanana. Veloma hono alaotra ilay vorona nompiany nikopaka nihoatra! Hangina ny alimbetso, ny toko hangatsiaka notsofina, nolemana ilay famindroantsika! Maloka antsihanaka anidinan’ny fanahiny ny kianja la place, ireo tany nohitsahiny hatrany anaty zetra masetroka mangeroka! Lasalasa ny ambiroa mahazoazo veroka azy nilalao vovoka niriaria fahiny teny ao atsimondrova hiantso fa tsy ho reny tsy hitehaka intsony ny faladian-tongony sy ny alony miserana ary izay forongony! Te hitroatra gaonanao, tsy afaka mandeha hiara-hitafy sisika. Mba ento moa tseha! Hany hery mitanisa ilay zokibe nitantana mpamory ny akamany teo amorom-patana hifampitafasiry kanto fony niombon’alina niara-niombon’antsa, feno ombon’anoka nirehidrehitra daholo izay toerana lalovany izy ange ka zozoro ary isika no fanovany namelany dindon’ny sora-tokontaniny hanohy ny natombony rehefa notantaniny tsy hamerina ny vita fa hamorona hatrany tsaroana irony sehatra sy ny hetsika natao ireo antsan-tononkalo mitety vazantany. Rarihasina, cgm, ary aiza tokoa ho’aho izao ny angaly hoe avoaka? Sa toa ireo tandindontsika firifiry mba nalainy, any dia tsy hita? Ary izaho ilay hiainga handao an’imerina efa nihodina, kinanjo, nantsoiny indray hiverina h ombona aloka aminy, izay vao tena lasa. Any izay sary izay, angamba koa tsy voasasa! Na fakofako aza sisa no hamelomana afo
Ny fifandraisan’ny mpianatra samy mpianatra tsy voatokana ho an’ny mpampianatra sy ny mpianatra irery akory ny ady hevitra na fifanakalozan-kevitra ao am-pianarana, fa manana anjara amin’izany koa ny mpianatra samy mpianatra. Mitarika ny tsirairay hahay haneho hevitra sy ho sahisahy izany, ary manala ny mety ho henatra ao aminy. Raha ny hita anefa dia tsy nisy loatra ny fotoana natokana hiadian’ny samy mpianatra hevitra. Rehefa nisy mba naneho ny heviny ny mpianatra, dia ny mpampianatra hatrany no namaly, fa tsy mba nanontaniany ny hevitry ny tsirairay.
Raha tontalina ireo dia manone 39 400 000 ar any ho any. 40 000 000 ar no lelavola ilaina hanatanterahana ny hetsika, araka ny voalazan’io tompon’andraikitra io ihany rehefa miampy ny filana hafa min’ny fikarakarana, raha 20 000 000 ar kosa no fanohanana azo avy amin’ny orinasa comadis sy ny faritra auvergne any frantsa izay faritra kambana mirahavavy amin’ny faritra vakinankaratra. Tsy ampy sasaka be izao ny teti-bola ananana enti-manatanteraka ny hetsika raha jerena araka izany. Tsy nahazo fanazavana feno izahay momba izay nentina nanarenana izany. Azo heverina kosa fa ny fahaiza-mandamin’ireo mpikarakara no nahatanterahana ireo andiany dimy vita.
Indreto ohatry ny fifamalian’ny aotra amin’ny teny indonezianina amin’ny zanapeo malagasy. Ohatra eo an-dohan-teny, alohan’ny vanin-teny anu r anona, barat a varatra, eka a r aika, kamis ala kamisy, mani a many, mudah ta nora ribu a rivo, sabtu a sabotsy, tengah an tenan tenany, ukir s okitra, ungkai s okatra, yang i zany
Fa hafa noho izany kosa no isarihany ny sain’ny mpamaky raha hiresaka momba ny setrim-pitiavana izy. Ny épiphore , sarinteny azo avy amin’ny tamberim-boan-teny na andian-teny am-param-pehezanteny na am-paran’andalana na am-paran’andininy mifanesy 216 no ampiasain’ny mpanoratra. Ao amin’ny setrim-pitia dia ahitana izany.
Ny fihetseham-pon’ilay nilaozana lalaovina amin’ny anaphore. Izay be ao am-po matetika no miseho amin’ny alalan’ny teny, ary ny fiverimberenan’izany dia maneho ny fiontanam-panahy. Izany fiverimberenana izany no isehoan’ny anaphore na tamberim-boan-teny andohan’andalana. Araka izany io sarin- teny io dia tsy ravaka nataon’ny mpanoratra, fa tena mandoko ny fihetseham-po sy ny hevitra arosony228. Hita amin’ny hoe miverena, miverena miverena, miverena tdt 7 1
Antsipiriham-piainan’ny olona, izy irery ihany no mahita ny antsipiriham-piainan’ny vahoaka isan-tsokajiny. Mahita ireo tsiambaratelo heverina ho tsy misy mpahalala. Hita izany amin’ny sangan’asan’izy ireny. Matetika dia ny fanovana anarana hatrany no hiventesan’izy ireo izany ohatra eny, fantatro, sakaiza, ireo karazan-tefitefy izay mitranga hatraiza hatraiza, entina mamefifefy ny hafatra nomena antsika 73 fomba filazan-javatra roa no hita misongadina mamorona io tsangan-kevitra io voalohany, ny fanovana anarana ny voanteny iharan’izany dia ny karazan-tefitefy izay isehoan’ny tsoa-kevitra misolo toerana ny famahavahana famahavahana ireo endrim-panakanana izay tsy ary ho voatanisa tsoa-kevitra karazan-tefitefy azo heverina fa ny antom-pisian’io fiforonana io dia ny hanehoana fa fantatry ny poeta avokoa ireo endrika sakana rehetra ataon’ny mpitondra. Hitany sy fantany avokoa ireo izay heverin’ny olona hafa fa tsy ho fantany. Ary tsy hoe fantany amin’ny ankapobeny fotsiny izany endri-panakanana izany fa tena fantany amin’ny antsipirihany mihitsy. Ny fampiasana io fiforonana io ihany koa dia nahafahana namaritra ilay refim-pahalalana omniscient faratampony hananan’ny poeta, izany hoe tsy hita fetra ny fahalalana hananan’ny poeta eo amin’ny fandinihana ny tranga misy eo amin’ny fiarahamonina. Ny fahalalana resahana eto moa dia ny fahalalana na ny fanarahana ireo trangan-java-misy eo amin’ny fiarahamonina izay heverina ho tsy tokony ho hitan’ny vahoaka afa-tsy ny mpitondra. Saingy na natao ho isan’ny vahoaka aza ny poeta dia miavaka izy satria manana fahefana mahita sy mahalala ny trangan- javatra rehetra. Manaraka izany, ny tamberim-boanteny mifanesy, eo amin’ny andalana fahatelo no ahitana izany izay mitranga hatraiza hatraiza voanteny roa mifanesy tsy misy mpanelanelana. Eto indray dia hita fa milafika fandrefesana toerana ny fiforonana. Toerana tsy hay faritana sy tsy hita fetra. Tsapa amin’izany fa maneho ny fari-toerana isian’ny poeta na koa misy ny poeta avokoa ny toerana rehetra omniprésent izany fahefana izany dia niteraka ny fahitany sy ny fahalalàny ny tranga amin’ny toerana rehetra. Fantatra tokoa mantsy amin’ny ankapobeny fa
Ny vola avy ao am-batan-drakoto mivady ho any an-tsikinan-dralay sy rasoa dia tsy lany, raha ny firenena no jerena, fa nafindra toerana fotsiny raha alaina ohatra amin’olona iray ny firenena, dia toy ny avy amin’ny paosiny havia izany no nafindrany ao amin’ny paosiny havanana, ka tsy mankaiza fa azy ihany. Tahaka ny tsy nahafahantsika niteny hoe lany ny volan’ambohitsara no tsy ahazoantsika milaza hoe mandany vola ny famadihana fa ny alim-pandihizana tsy misy mpiteny kosa, mba manahoana? Ny amparasily sy ny lopotra hoenti-mianjaika avy any ivelany. Ny toaka gohina sy ny setroka fohina avy any ivelany. Ny fiarakodia hamonjen-danonana sy ny solitany mampandeha azy avy any ivelany. Ny vola ividianana entana avy any ivelany rehetra anefa dia tsy hitoetra eto, fa tsy maintsy hivoaka. Io no tena lany, fa matoa izy miverina eto madagasikara, haka ny namany. In fanagasiana, tak.35-37
Ramatoa mpampianatra ialahy angaha leity manao siansa any amin’ny bacc ? Hoy tantely tamiko ny ahy leitsy toy ny tamin’ny herintaona ihany a ! Tsy manao siansa fa fizika tonga indray tokoa ity ny taom-pianarana vaovao. Hanarina ny tsy nety nataoko tamin’ny herintaona aho. Tena tsy tiako tokoa ny taranja svt, hanao azy voalohany mantsy izahay izao. Fantatro fa tsy maintsy hanakotaba toy ny fanao indray izao ny ato amin’ny banc fond , tsy misy zava-banona mihitsy. Hatramin’ny mpampianatra tamin’ny herintaona aza moa dia vaky vava mihitsy nanaovanay azy ka notapahina fa izay tsy manao svt dia mahazo tsy manatrika ny cours indro nitsangana daholo ny mpianatra, miditra hay moa ny mpanabe. Nampipetrahan’i surveillant général izahay. Nataony ny fampahafantarana. Ity, hono, no mpampianatra anay, madame vola no anarany, salovana tsy mbola hitako ny endriny, midika izany fa vaovao ato amin’ity sekoly nitaiza ahy hatramin’ny fazazako ity izy. Tsy lava resaka ilay ramose mpanara-maso masiaka fa nanome avy hatrany ny fitenenana ho an’ity prof vaovao. Efa tery an-tokonana hivoaka i s. G no nisy nitsaingoka niteny ny tao aoriana toy ny mahazatra efa manambady ve izy? Niteny an’avona toy ny fanaony koa ny anao lahy hoe jereo leitsy ny tanany havia dia ho voavaly izany a! Nirary ilay mpampianatra vaovao hampijalianay indray hazoto izy vao tena lasa namonjy ny birao fanasaziany. Na mbola tsy niloa-bava aza ilay ramatoa kely dia hitako amin’izao fa tsotra raha ny fijeriny sy ny fitsikiny tonga indray leitsy rajo ny oran’ny fitabatabana a! Sady nitokelaka indray tantely teo akaikiko. Tsy namaly aho, tsapako fa tao anatin’ny minitra vitsy dia tapa- kevitra ny hangina aho androany, ary hanaja ity hiadidy anay mandritra ny siansa sy ny fandinihana ny tany aloha ary variana indray leity a ! Sa tara amin’io made io indray ? Tsy zakako ny nandre izany dia mba namaly aho sao mba ialahy ary no tara amin’io dia izaho no mody hatsafaina eo? Sipa bobaka be ato an-tanàna io ve leitsy dia mpampianatra no ndeha hahatara ahy?
Ny tamberin-javatra hita ao amin’ny rehitra hambom-po fanantitranterana sy fanamafisana zavatra na toe-javatra no lanjan ny tamberina ao anaty lahatsoratra. Mbola azo sokajiana ho maromaro ihany koa anefa izany dia ny tamberim-boanteny, na andian-teny, na fehezanteny, an-doham-pehezanteny, na andohan andalana, na andohan-drafitra mifanesy; ny tamberim-boanteny, na andian-teny, na fehezanteny amparan andalana na ampara-pehezanteny mifanesy ; ny tamberim- boanteny, na andianteny, na fehezanteny amparan andalana sy andoham- pehezanteny mifanesy; ary ny tamberim-peo mampiseho hevitra, na tamberin-kasim-peo.
Amin’ny gazety no tena misongadina ny anjara asan’ny lohateny. Natao hamaritra sy hamintina ny votoatin’ilay lahatsoratra izy. Nokendrena mba hisarika ny olona ihany koa izy, ka niangalian’ny mpamorona fatratra ny fandrafetana azy. Entam- barotra koa mantsy ny gazety ka tsy maintsy sarihina hividy azy ny olona. Anisan’ny paika fanao amin’izany ny fampiasana teny manaitra atao amin’ny sora-baventy. Ao amin’ny gazetiko, ohatra, dia lohateny fotsiny no eo amin’ny takila voalohany, ary ity ny iray amin’ireo lehibe indrindra amin’izy ireny 21 hotsaraina amin’ny asany ireo minisitra manaitra sy manintona izany satria tsy fahita eto amintsika izany minisitra
Anivon’ny fiaraha-monina, karazana fitsipika anatiny mifehy ny fokontany raha izay no mahalaza azy. Raha misy korontana miseho adiady sy fifandirana ka misy fiantraikany amin’ny mpifanila vodirindrina, dia ny vaomiera isam-paritra aloha no mandeha mandamina, ka raha tsy vitany izay vao miantso ny filoham-pokontany. Izay soso- kevitra ataon’ny zoky ray aman-dreny izay, dia tsy noraisin’ny tanora sady tsy nohenoiny loatra, fa ny heviny sy ny safidiny no tiany arahina. Ny eritreriny dia izay manao fahadisoana eo anivon’ny fiaraha-monina ka tsy laitra anarina dia alefa any amin’ny manam-pahefana avy hatrany. Tsy noheverin’izy ireo ny antanan-tohatra eo anivon’ny fokontany, ny azy ihany no heveriny ho zava-dehibe, sady mieritreritra izy fa efa lany andro ny hevitr’ireo ray aman-dreny, efa tamin’ny andro taloha, izao anefa efa vanim-potoanan’ny fandrosoana ka mila mivoatra ny fomba fisainana. Torak’izany koa ny fisainan’ireo mpanam-bola sasantsasany. Na izany aza anefa mbola ny 70 ny mponina no tia sy mampihatra ny fifanajana, ka tsy dia misongadina loatra ireo ampahan’olona vitsy tsy miraharaha izany. Mahazo vahana eny an-toerana ny kolontsaina vahiny noho ny fitomboan’ireo teratany vahiny monina eny, ka azo lazaina fa izany koa no mampihen-danja tsikelikely ny kolontsaina malagasy. Misy amin’ireo mponina no te hanaraka be fahatany ny fombam-bahiny, nefa misy koa ireo malagasy tena mahatazona tsara ny soatoaviny, ka tsy mora voasaringodringotry ny fomba vaovao samihafa.
Ny olana sy ny vahaolana ny olana nisy dia nisy tokoa ny olana nosetraina tamin ny fanatanterahana izao asa izao. Ohatra vitsivitsy amin izany ireto manaraka ireto sarotra ny fomba ahazoana mifandray mivantana amin ny mpanoratra noho ireo asa aman-draharahara maro sahaniny. Tsy nisy andro na ora raikitra nahazoana nihaona taminy. Teo ihany koa ny tsy fahampian ireo boky sy tahirin-kevitra mikasika ny literatiora sy izay mety hanohanan-kevitra teto amin ny sekoly. Ny vahaolana na teo aza ireo olana, dia niezaka nikaroka vahaolana izahay, satria ny olana no miteraka vahaolana. Ireto no fepetra noraisina tamin izany niezaka nifandray matetika tamin ny mpanoratra tamin ny finday. Raha vao misy fotoana malalaka ahafahany mandray anay moa , dia antsoiny mankany amin ny biraony izahay. Ankoatra ny fiezahana hampifanaraka ny asa tamin izay fitaovana teo am-pelatanana, dia niezaka nitady boky sy tahirin- kevitra tany amin ireo tranom-boky ivelan ny sekoly izahay. Tsy nisalasala koa nanatona ireo tapaka sy namana maro, mitady fanampiana sy toro-hevitra.
Misy kaominina sivy no mandrafitra ity distrika vaovao ity vasiana, anjoma ramaritina, ankazomiriotra, betsohana, fidirana, vinany, maromandray, antanambao ambary ary mandoto izay renivohitra hanompanana ny asa fikarohana. Marihina fa i maromandray dia kaominina vaovao vao niorina tamin’ny taona 2014. 1 1 2 ny toe-tany ny toe-tany any amin’iny faritra andrefan’i vakinankaratra iny dia manamarika ny toe-tany aty afovoantany sy ny faritra andrefan’i madagasikara. Noho izany ny toe-tany maina dia manomboka ny volana may ka hatramin’ny volana oktobra, ny toe-tany manorana kosa dia manomboka ny volana novambra ka hatramin’ny aprily. Izany dia ahafahana manambara sahady fa manampy betsaka ny olona amin’ny asa fivelomana atao any an- toerana; fohy nefa mahery vaika ny fotoana fisian’ny rotsak’orana. Ny fahavaratra dia mafana
Indro misy ohatra iray maneho izany tao anatin’ny fampianarana tantaran’ny literatiora dia nanontaniana ny mpianatra hoe iza no tena anaran’i stella ? Andaniny, mety hanome ny valiny ny mpianatra hoe edouard andrianjafitrimo no tena anarany ankilany, mety ho diso ny valin-teny arosony ; mety tsy hamaly ihany koa izy noho ny tsy fahafantarany izay andrasana. Koa ny tsy fanomezana ny valin-teny marina na ny tsy famaliana dia tsy enti-milaza avy hatrany fa tsy mahazo ny fanontaniana izy.
Ny anton ireny eveka na pretra manao lava volom-bava ireny hoy hatrany i mômpera dia fialana tanteraka amin izao tontolo izao, izany hoe; tsy mila mihaingohaingo, fa mila mijanonana amin ny maha izy anao ihany antony faharoa dia maneho hery ny volo, izany hoe, maneho fahefana, tahaka ny samsone taloha tao amin ny baiboly. 65.
Nefa na izany aza, tojo toe-javatra tsy voafehin-dalana aho ka ataoko fa ho afaka hizotra araka izany koa. Terena hamaly fitia aho. Eny ry tovo ! Aza mbola mamoifo hofolahiko ny foko, hivadi-panekena aho. Ny fitiavana izay nampiaritra anao hatramin ny fangirifiriam-panahy mafy indrindra, dia hovaliako, ary hovaliako ka hitondrako fangirifiriana mitovy fatra amin izany koa. Ry fitiavako ô ! Hotsoahiko an-keriny amin ny tany anirianao ianao, ka ny lamba mainty isaonako anao no hoentiko mamafa ny ranomason i tovo. Izany no didin ny fieritreretako.
Ny sarin’ny bibilava manoloana ny olombelona ny olombelona dia tsy maintsy manontany tena ihany eo amin’ny fiainana sy ny zavatra hitan’ny masony manodidina ny tontolo misy azy alohan’ny zava-drehetra. Tsapa izany eo amin’ny famantarana ny mety ho sary manambara ny zavatra anankiray. Nanana hevitra mikasika izany i paul diel62ka nilaza hoe la symbolique, connaissance intuitive du fonctionnement psychique, répond à la question que se pose l’homme ce que dois-je faire de ma vie? , c’est le problème éthique de sa solution dépend la satisfaction ou l’insatisfaction vitale. 63
Mifototra amin ny voambolana sy ny heviny kosa ny fandinihana amin ny fampiasana ny haitsikera voambolana amam-pitsipi-teny, izany hoe miankina amin ny hevitra ny hanoratana ny teny. Ohatra amin izany ireto tahirin-kevitra manaraka ireto raharinirina rabaovololona l. Sy ny namany nanoratra ny boky fitsipi-panoratana tamin ny taona 2001 rabenilaina r. B. Nanoratra ny boky ny teny sy fiteny tamin ny taona 2001 rabenilaina r. Nanoratra ny boky voambolana amam-pitsipiteny ny kilasim-pifehezantenin ny matoanteny tamin ny taona 2016 ankehitriny, maro ireo boky sy tahirin-kevitra maneho ny feni-panoratana ny teny malagasy. Maro saingy misy tsy hitoviany ka mahasarotra ny fampiasana azy satria tsy fantatra intsony izay tokony harahin ny mpampiasa noho ny fisian ireo karazana haitsikera samihafa. Ny eken ny rehetra aloha dia hoe manana teny ôfisialy ny malagasy. Ampiasaina amin ny fifaneraserana rehetra io teny ôfisialy io, indrindra an-tsoratra, hita amin ny lalàm- panjakana isan-karazany sady ampiasaina amin ny sehatra rehetra. Ny fiteny merina no nampiasaina tamin ny raharaham-panjakana talohan ny 1960, nanomboka teo vao nisy ny malagasy ôfisialy na malagasy iombonana. Ny teny malagasy ôfisialy no iraisana, teny malagasy ôfisialy fa tsy fiteny merina saingy ny fiteny merina no manakaiky azy indrindra. Ilay navoakan-dradama tamin ny taona 1823 kosa no fototry ny fanoratana. Araka ny voalazan andriamihaja s. Hoe teny malagasy inona no ampiasaintsika ankehitriny? Ny teny malagasy nanoratana ny baiboly protestante malagasy voalohany tamin ny taona 1835 nampiasa ny abidia novolavolain ireo misionera protestanta lms david jones sy ny namany. Antsoiko hoe abidia misionery 1835 io abidia io 2021 02 efa nisy tany aloha ny fitsipi-teny nentin-drazana ary mbola misy mampiasa hatramin izao. Fa efa misy fikarohana maro ihany koa mampahafantatra ny fisian ny fitsipi- teny ara-drafitra sy ny voambolana amam-pitsipi-teny voalaza teo aloha. Ny akademia malagasy no anisan ny sehatra mpamoaka ny lalàna momba ny teny sy ny feni-panoratana. Namoaka soratra mirakitra ireo olan ny fomba fanoratra ny teny malagasy rajaona simeon tamin ny 196433. Olana izay matetika mampifanohitra ny hevitr ireo mpampiasa teny, ireo mpahay teny, ireo mpikirakira momba ny teny rehetra mihitsy aza. Tafiditra anatin izany